નીશા અને જયેશ વચ્ચે થયેલી બેઠકમાં જયેશ દ્વારા શૈલેષ ભટ્ટને આ કેસમાંથી છોડાવી લેવાની ખાતરી આપી હતી, જો કે આ દરમિયાન જયેશ પટેલે ચર્ચા દરમિયાન નીશા પાસે રહેલા શૈલેષના ફોનની માગણી કરવામાં આવી હતી, જો કે નીશાએ શૈલેષ દ્વારા આપવામાં આવેલો ફોન આપવાની ના પાડી હતી, પરંતુ ત્યાંથી નિકળ્યા બાદ નીશાને ખ્યાલ આવ્યો તે જયેશ પટેલે પોતાની જાણ બહાર તેની પાસે રહેલો શૈલેષ ભટ્ટનો ફોન લઈ લીધો છે, આથી આ મામલે નીશાએ દુબઈ પોલીસમાં ફરિયાદ નોંધાવી હતી ત્યાર બાદ નીશા ભારત ફરત ફરી હતી, બે મહિના પહેલા નીશાનો શૈલેષ ભટ્ટે ટેલીફોનીક સંપર્ક કરતા નીશાએ આખી ઘટનાની જાણકારી શૈલેષ ભટ્ટને આપી હતી ત્યારે શૈલેષ દ્વારા નીશાને કહેવામાં આવ્યુ હતું કે તે ફોનમાં કેટલાંક મહત્વના પુરાવા સાથે 699 બિટકોઈન પણ છે.